APSTIPRINU
Izpilddirektors
Ģ.Batrags


2026. gada 2. septembrī	 Nr. ONP/2.19/26/5-KN


Olaines novada pašvaldības
KONKURSA NOLIKUMS
Bāriņtiesas locekļa amatam

1.Vispārīgie noteikumi
1.1. Konkursa nolikums (turpmāk tekstā - Nolikums) nosaka kārtību, kādā tiek organizēts konkurss uz Olaines novada pašvaldības Bāriņtiesas locekļa amatu (2 amata vietas).
1.2. Nolikuma mērķis ir noskaidrot un izvēlēties Bāriņtiesas locekļa (profesijas kods 3412 06 amatam atbilstošāko (piemērotāko) kandidātu.
1.3. Kandidātu atlasei organizē atklātu Kandidātu atlases procedūru (turpmāk tekstā – Konkurss).
1.4. Konkursa uzdevums ir izvērtēt konkursa dalībnieku profesionālo sagatavotību un atbilstību izvirzītajām prasībām Bāriņtiesas locekļa amatam.

2. Konkursa komisija
2.1. Konkursa komisiju (turpmāk tekstā - Komisija) 5 cilvēku sastāvā izveido Olaines novada pašvaldības izpilddirektors.
2.1.1. [bookmark: _Hlk132959190]Konkursa komisijas priekšsēdētājs ir - Olaines novada pašvaldības izpilddirektors Ģirts Batrags;
2.1.2. Konkursa komisijas locekļi - Olaines novada pašvaldības 
Priekšsēdētāja pirmā vietniece Līga Gulbe;
Bāriņtiesas priekšsēdētāja Irēna Baltmane;
Bāriņtiesas priekšsēdētājas vietniece Iluta Rezevska;;
Personāla speciāliste Agnese Žīgure. 
2.2. Komisijas sastāvs var tik mainīts gadījumā, ja tam ir objektīvi iemesli (komisijas locekļa darbnespēja vai cita attaisnota prombūtne).
2.3. Konkursa komisijas pienākumi:
2.3.1. detalizēti definēt Kandidātiem izvirzāmās prasības;
2.3.2. izvērtēt Kandidātu iesniegtos dokumentus atbilstoši Kandidātiem izvirzītajām prasībām;
2.3.3. pieņemt lēmumu par izvirzītajām prasībām visatbilstošākā Kandidāta nominēšanu Bāriņtiesas locekļa amatam vai lēmumu par Konkursa pārtraukšanu.
2.4. Konkursa komisijas priekšsēdētājs sasauc Konkursa komisijas sēdes, nosakot to norises vietu un laiku, kā arī vada Konkursa komisijas sēdes.
2.5. Konkursa komisija ir lemttiesīga, ja sēdē piedalās 60% Konkursa komisijas locekļu.
2.6. Konkursa komisija lēmumus pieņem, atklāti balsojot, ar vienkāršu balsu vairākumu. 
2.7. Konkursa komisijas sēdes ir slēgtas, un tās tiek protokolētas. Konkursa komisijas sēžu protokolus paraksta visi Konkursa komisijas locekļi.
2.8. Konkursa komisija izskata pretendentu saņemtos dokumentus un nosaka pretendentu interviju norises dienu un laiku. Interviju norises laiku un vietu paziņo telefoniski izvirzītajiem pretendentiem, kuri pēc konkursa komisijas vērtējuma ir saņēmuši augstāko novērtējumu.
2.9. Konkursa komisijas dokumenti glabājas Pašvaldības  Personāla lietvedībā.    

3. Konkursa noteikumi
3.1. Konkursā var piedalīties jebkurš Latvijas Republikas pilsonis vai nepilsonis, kurš iesniedzis pieteikumu kopā ar visiem nepieciešamajiem pretendentu atlases dokumentiem un atbilst Konkursa pretendentu atlases kritērijiem.
3.2. Pretendents pieteikumu un tam pievienotos dokumentus:
3.2.1. var iesniegt personīgi ar norādi “Bāriņtiesas loceklis” Olaines novada pašvaldības  personāla speciālistei; 
3.2.2. var nosūtīt, elektroniski parakstītus ar norādi “Bāriņtiesas loceklis”, uz elektroniskā pasta adresi pasts@olaine.lv ;
3.2.3. var iesniegt personīgi slēgtā aploksnē  Olaines novada Valsts un pašvaldības vienotajā klientu apkalpošanas centrā vai, sūtot pa pastu (Olaines  novada pašvaldībā, Zemgales ielā 33, Olainē, Olaines nov., LV-2114), ar norādi “Bāriņtiesas loceklis”.
3.3. Pieteikums jāiesniedz līdz 2026. gada 27. septembra plkst.23:59 (ieskaitot), sūtot pa pastu – pasta sūtījuma zīmoga datums. Pēc šī termiņa iesniegtie vai iesūtītie pieteikumi netiks vērtēti.
3.4. Pieteikums satur šādus dokumentus:
3.4.1. pretendenta dzīves un darba gaitu pārstāstu Curriculum Vitae (vēlams Europass formātā); 
3.4.2. pieteikuma vēstuli;
3.4.3. pretendenta pieteikumu (ar Bāriņtiesas likuma 10.panta otrajai daļai atbilstošām izglītības dokumenta kopijām un apliecinājumu, ka uz pretendentu neattiecas Bāriņtiesu likuma 11.pantā noteiktie ierobežojumi);
3.4.4. izglītību un tālākizglītību apliecinošu dokumentu kopijas; 
3.4.5. [bookmark: _Hlk239235482]valsts valodas prasmi apliecinoša dokumenta kopiju (nepilsoņiem);
3.4.6. [bookmark: _Hlk239235780]izziņu no narkologa;
3.4.7. [bookmark: _Hlk239235731]piekrišanu personas datu apstrādei saskaņā ar Bāriņtiesu likuma 9. panta piekto daļu;
3.4.8. citus dokumentus, kurus pretendents uzskata par nepieciešamiem.
     
4. Konkursa norise 
4.1. Konkurss tiek izsludināts Olaines novada pašvaldības mājas lapā, Nodarbinātības valsts aģentūras mājas lapā www.nva.gov.lv, darba sludinājumu portālā cv.lv un  izvietots pašvaldības stendā pie Olaines novada pašvaldības ēkas Zemgales ielā 33.
4.2. Konkursa komisija, izsludinot Konkursu, sludinājumā norāda Kandidātiem izvirzītās prasības, dokumentu iesniegšanas termiņu, veidu (personīgi, ar pasta starpniecību vai elektroniskā veidā), vietu un iesniedzamos dokumentus.
4.3. Kandidātu vērtēšanas procesā iegūtā informācija netiek nodota vai izpausta trešajām personām, kā arī netiek veiktas citas darbības, kas būtu pretrunā ar normatīvajos aktos noteikto regulējumu fiziskās personas datu aizsardzības jomā.
4.4. Konkursa komisijai ir tiesības Konkursu īstenot divās kārtās, kas ietver sākotnējo pārbaudi, lai pārliecinātos par Kandidātu atbilstību pamatprasībām, un Kandidātu izglītības, pieredzes un kompetenču izvērtēšanu atbilstoši Konkursa komisijas definētajām prasībām.
4.5. Konkursa komisija lēmumu par Kandidāta virzīšanu apstiprināšanai Bāriņtiesas locekļa amatam pieņem, pamatojoties uz Kandidātu izvērtējuma rezultātiem atbilstoši Konkursa komisijas definētajām Kandidātu atlases prasībām. 

5. Pieteikumu izskatīšana, vērtēšanas kritēriji, lēmuma pieņemšana
5.1. [bookmark: _Hlk92363332]Konkursa komisija veic vērtēšanu divās kārtās:
5.1.1. Pirmajā kārtā pēc pieteikumu iesniegšanas termiņa beigām konkursa komisija atlasa tos pieteikumus, kuri satur visus pretendentu atlasei nepieciešamos dokumentus un, aizpildot Kandidātu vērtēšanas veidlapu (Pielikums Nr.1), atbilstoši definētajām Kandidātu atlases prasībām punktu sistēmā izvērtē iesniegto dokumentu atbilstību izsludinātajām prasībām uz Bāriņtiesas locekļa amatu: 
5.1.1.1.  Izglītība - akadēmiskais bakalaura grāds vai profesionālais bakalaura grāds un 5. līmeņa profesionālā kvalifikācija vai cita Latvijas izglītības klasifikācijā noteiktā Eiropas kvalifikācijas ietvarstruktūras 6. līmenim atbilstoša kvalifikācija pedagoģijā, psiholoģijā, medicīnā, sociālajā darbā vai tiesību zinātnē, izglītības vadībā vai sabiedrības vadībā (atbilst – 6 punkti, daļēji atbilst – 3 punkti, neatbilst – 0 punkti); 
5.1.1.2. uz pretendentu nav attiecināms neviens no Bāriņtiesu likuma 11. pantā noteiktajiem ierobežojumiem (atbilst – 6 punkti, neatbilst – 0 punkti); 
5.1.1.3.  darba pieredze - ne mazāk kā 3 gadu darba stāžs attiecīgi iegūtās izglītības tematiskajā jomā vai bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa amata pienākumu pildīšanā (atbilst – 6 punkti, daļēji atbilst – 3, neatbilst – 0 punkti); 
5.1.1.4. valsts valodas zināšanas augstākajā līmenī (atbilst – 6 punkti, daļēji atbilst – 3 punkti, neatbilst – 0 punkti); 
5.1.1.5. persona sasniegusi 30 gadu vecumu – līdz 3 punkti;
5.1.1.6. pabeigta mācību programma, kas noteikta Bāriņtiesu likuma 10.panta ceturtajā daļā, par speciālo zināšanu apguvi Ministru kabineta 05.12.2006. noteikumu Nr.984 noteiktajā apjomā un kārtībā – līdz 3 punkti;
5.1.1.7. teicamas prasmes darbā ar informācijas tehnoloģijām (MC Office standartprogrammām) (atbilst – 6 punkti, daļēji atbilst – 3 punkti, neatbilst – 0 punkti).
Maksimālais iegūstamais punktu skaits 1.kārtā – 36.
5.1.2. Otrajā kārtā (kompetenču intervija ar pretendentu) piedalīties tiek uzaicināti pretendenti, kuru iesniegtie dokumenti atbilst konkursa nolikumā noteiktajam pieteikuma saturam un kuri konkursa pirmajā kārtā sasnieguši visaugstāko punktu skaitu. Otrajā kārtā tiek vērtētas pretendenta spējas sniegt kompetentas atbildes uz jomai specifiskiem jautājumiem, saskarsmes spējas, komunikācijas prasmes, detalizētāks stratēģiskais redzējums un praktisks uzdevums.
5.1.3. Otrajā kārtā (intervijā) komisija izvērtē izpratni par Bāriņtiesas locekļa amata pienākumiem, spēju sniegt kompetentas atbildes uz jomai specifiskiem jautājumiem, prasmi argumentēt savu viedokli, saskarsmes spējas, komunikāciju prasmi, pretendenta spējas sniegt kompetentas atbildes uz amata pienākumu pildīšanai atbilstošiem jautājumiem:
5.1.3.1. pretendenta spējas sniegt kompetentas atbildes uz amata pienākumu pildīšanai atbilstošiem jautājumiem (jautājumi par bāriņtiesas funkcijām, dokumentu noformēšanu, rīcību bērnu tiesību aizsardzības jomā) – līdz 3 punktiem;
5.1.3.2. pretendenta saskarsmes spējas, prezentēšanas un komunikācijas prasme – līdz 3 punktiem;
5.1.3.3. izpratne par bāriņtiesas darba organizāciju – līdz 3 punktiem; 
5.1.3.4.  izpratne par bāriņtiesas darbu reglamentējošiem normatīvajiem aktiem – līdz 3 punktiem.
5.1.3.5. pretendenta nevainojamā reputācija – līdz 2 punktiem.
5.1.3.6. pretendents ir piedalījies tiesas sēdēs, pārstāvot bērna intereses – līdz 2 punktiem.
5.1.3.7. pretendents ir ievēlēts bāriņtiesas sastāvā līdz 2021. gada 30. jūnijam un viņa pilnvaru termiņš nav beidzies līdz jaunās bāriņtiesas izveidošanai – līdz 2 punktiem.
Maksimāli iespējamais punktu skaits 2. kārtā – 18.
5.2. Komisijas locekļiem otrās kārtas (kompetenču intervijas) laikā ir tiesības uzdot jautājumus pretendentam, kas saistīti ar profesionālo pieredzi, profesionālām zināšanām par iepriekšējo darba pieredzi, kā arī uzdot jautājumus pretendenta saskarsmes spēju, komunikācijas prasmju, konfliktu risināšanas un motivācijas novērtēšanai.
5.3. Katrs komisijas loceklis vērtē katru pretendentu pēc Nolikuma nosacījumiem, un katram komisijas loceklim ir tiesības individuāli piešķirt papildus līdz 5 vērtējuma punktiem, rakstiski pamatojot savu vērtējumu par pretendentu. Savu viedokli komisijas loceklis intervijas laikā vai tūlīt pēc intervijas ieraksta pretendenta izvērtēšanas lapā (Pielikums Nr.2) un apliecina to ar parakstu. 
5.4. Maksimāli iespējamais kopējais punktu skaits (ja komisijas locekļi izmanto Nolikuma 5. daļas 5.3.punktā paredzētos papildus punktus) – 59. 
5.5. Lēmumu par pretendenta atbilstību pieņem, pamatojoties uz pirmajā un otrajā kārtā iegūto punktu kopsummas rezultātu. 
5.6. Ja pretendenti saņēmuši vienādu punktu skaitu, komisija balso par pretendentiem. Ja balsojums ir vienāds, izšķirošā ir komisijas vadītāja balss. Komisijas vadītājam savs lēmums ir jāpamato, un tas tiek ierakstīts protokolā.
5.7. Komisija pieņem galīgo lēmumu bez pretendentu klātbūtnes un par rezultātiem paziņo katram pretendentam rakstveidā, nosūtot atbildi uz elektronisko pasta adresi piecu darba dienu laikā pēc komisijas lēmuma pieņemšanas.
5.8. Pretendents, kurš uzvarējis amata konkursā, tiek aicināts parakstīt darba līgumu ar Olaines novada pašvaldības izpilddirektoru.
5.9. Ja pretendents kādu konkrētu iemeslu dēļ atsakās no amata, tad amatā tiek virzīts nākamais, visvairāk punktu ieguvušais, pretendents.

6. Nobeiguma noteikumi
6.1. Bāriņtiesas locekļa amata konkursa nolikums sagatavots uz 5 (piecām) lapām, un pretendents ar konkursa nolikumu var iepazīties Olaines novada pašvaldības mājas lapā www.olaine.lv, sadaļā vakances. Pretendentam, pēc viņa lūguma, konkursa nolikums var tikt izsniegt personīgi vai nosūtīts uz pretendenta norādīto e-pastu. 
6.2. Pretendentu iesniegtie dokumenti tiek reģistrēti pašvaldības saņemto dokumentu reģistrā.
6.3. Konkursa dokumentiem ir ierobežotas pieejamības statuss.
6.4. Iesniegtie dokumenti pretendentam atpakaļ netiek izsniegti.
6.5.    Pretendentam par sevi, pēc rakstveida pieprasījuma, ir tiesības iepazīties ar komisijas      protokolu un komisijas pieņemto ieteikumu.
6.6. Atkārtots konkurss tiek izsludināts, ja:
6.6.1. Konkursā nav pieteicies neviens pretendents.
6.6.2. Saskaņā ar komisijas ierosinājumu neviens no pretendentiem neatbilst izvirzītajām prasībām.



Izpilddirektors						                 		 Ģ.Batrags


1.pielikums
Konkursa nolikumam Bāriņtiesas locekļa  
amata pretendentu atlasei

Bāriņtiesas locekļa amata kandidāta/-es vērtēšanas veidlapa

	Nr.p.k.
	Pozīcija
	Maksimālais punktu skaits
	Iegūtais punktu skaits

	1. 
	Izglītība - akadēmiskais bakalaura grāds vai profesionālais bakalaura grāds un 5. līmeņa profesionālā kvalifikācija vai cita Latvijas izglītības klasifikācijā noteiktā Eiropas kvalifikācijas ietvarstruktūras 6. līmenim atbilstoša kvalifikācija pedagoģijā, psiholoģijā, medicīnā, sociālajā darbā vai tiesību zinātnē, izglītības vadībā vai sabiedrības vadībā 
atbilst – 6 punkti, daļēji atbilst – 3 punkti, neatbilst – 0 punkti
	6
	

	2. 
	
uz pretendentu nav attiecināms neviens no Bāriņtiesu likuma 11. pantā noteiktajiem ierobežojumiem 
atbilst – 6 punkti, neatbilst – 0 punkti
	
6
	

	3. 
	darba pieredze - ne mazāk kā 3 gadu darba stāžs attiecīgi iegūtās izglītības tematiskajā jomā vai bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa amata pienākumu pildīšanā 
atbilst – 6 punkti,  daļēji atbilst – 3 punkti, neatbilst – 0 punkti
	6
	

	4. 
	valsts valodas zināšanas augstākajā līmenī 
atbilst - 6 punkti, daļēji atbilst – 3 punkti, neatbilst – 0 punkti
(ņem vērā pašvērtējumu)
	6
	

	5. 
	persona sasniegusi 30 gadu vecumu
līdz 3 punktiem
	2
	

	6. 
	pabeigta mācību programma, kas noteikta Bāriņtiesu likuma 10.panta ceturtajā daļā, par speciālo zināšanu apguvi Ministru kabineta 05.12.2006. noteikumu Nr.984 noteiktajā apjomā un kārtībā
līdz 3 punktiem
	2
	

	7. 
	Teicamas prasmes darbā ar informācijas tehnoloģijām  (MC Office standartprogrammām). 

atbilst – 6 punkti, daļēji atbilst – 3 punkti, neatbilst – 0 punkti
(ņem vērā pašvērtējumu)
	6
	

	
	Kopā 1.kārtā (CV)
	36
	





2.pielikums
Konkursa nolikumam Bāriņtiesas locekļa  
amata pretendentu atlasei

Bāriņtiesas locekļa amata kandidāta/-es vērtēšanas veidlapa

	Nr.p.k.
	Pozīcija
	Maksimālais punktu skaits
	Iegūtais punktu skaits

	1. 
	pretendenta spējas sniegt kompetentas atbildes uz amata pienākumu pildīšanai atbilstošiem jautājumiem (jautājumi par bāriņtiesas funkcijām, dokumentu noformēšanu, rīcību bērnu tiesību aizsardzības jomā) 
līdz  3 punktiem
	 3
	

	2. 
	pretendenta saskarsmes spējas, prezentēšanas un komunikācijas prasme 
līdz  3 punktiem
	3
	

	3. 
	izpratne par bāriņtiesas darba organizāciju – līdz 5 punktiem 
līdz  3 punktiem
	3
	

	4. 
	izpratne par bāriņtiesas darbu reglamentējošiem normatīvajiem aktiem 
līdz 3 punktiem
	3
	

	5. 
	pretendenta nevainojamā reputācija
līdz 2 punktiem
	2
	

	6. [bookmark: _Hlk79952908]
	pretendents ir piedalījies tiesas sēdēs, pārstāvot bērna intereses 
līdz 2 punktiem
	2
	

	7.
	pretendents ir ievēlēts bāriņtiesas sastāvā līdz 2021. gada 30. jūnijam un viņa pilnvaru termiņš nav beidzies līdz jaunās bāriņtiesas izveidošanai 
līdz 2 punktiem
	2
	

	    
	Kopā 1.kārtā (CV)
	36
	

	
	Kopā 2.kārtā (intervija)
	18
	

	
	Papildus punkti*
	5
	

	
	Kopā 
	59
	


Piezīmes izvērtēšanas laikā: 
	

	

	



Komisijas loceklis:____________________________(paraksts, paraksta atšifrējums)

Datums:_____________________________________



Šis dokuments ir parakstīts ar drošu elektronisko parakstu un satur laika zīmogu
2

Šis dokuments ir parakstīts ar drošu elektronisko parakstu un satur laika zīmogu
